— Яшчэ за год да заканчэння каледжа Юрый Антонавіч Траян прыходзіў да нас, каб адабраць дзяўчынак на стажыроўку. Убачыў і мяне. У ліку іншых я бывала ў тэатры, глядзела спектаклі, танцавала. І ўжо ў сакавіку 2015 мне і яшчэ адной балерыне ён прапанаваў працаваць у тэатры. Я, вядома ж, узрадавалася. І пагадзілася! Мне падабаецца ваша краіна, падабаецца Мінск. І падабаюцца беларусы. Яны такія добразычлівыя, спагадлівыя, гасцінныя.